《黄山杂诗 其一》
清代·孙泉

未觉身行是翠微，乍惊岚气上人衣。下看坠霭疑无地，侧指崩人宛似扉。

路隔翔鸾仙迹杳，藓封卧鼓太音稀。最奇一笏巅头石，独瞰空青更不飞。

作者简介：（1640—1700）河南辉县人，字静紫，号担峰。康熙二十一年进士，官内阁中书。精研理学，为时人推重。有《担峰诗》、《徽言秘旨》、《担峰文集》、《醒书选》、《担峰真面目》、《担峰友声》等。